**REZULTATI POSLOVANJA PODUZETNIKA BEZ ZAPOSLENIH U 2020. GODINI**

U Hrvatskoj je u 2020. godini poslovalo 139.009 poduzetnika, obveznika poreza na dobit, bez financijskih institucija, koji su u Registar godišnjih financijskih izvještaja predali godišnji financijski izvještaj. Od navedenog broja poduzetnika, njih 41.595 ili 29,9% nije imalo zaposlenih. Od ukupno 41.595 poduzetnika koji nisu imali zaposlenih u 2020. godini, njih 37.865 je redovno poslovalo, 1.273 poduzetnika je bilo u likvidaciji, a 2.457 u stečaju. Od 41.595 poduzetnika koji u 2020. godini nisu imali zaposlenih, njih 17.438 je poslovalo s dobiti, a 24.157 s gubitkom.

**Tablica 1. Broj poduzetnika prema broju zaposlenih, ukupni prihodi i neto dobit/gubitak u 2020. g.** *(iznosi u tisućama kn, udjeli u %)*

| **Poduzetnici prema broju zaposlenih** | **Broj poduzetnika** | **Udio u RH** | **Broj zaposlenih** | **Udio u RH** | **Ukupni prihodi** | **Udio u RH** | **Neto dobit/gubitak** | **Udio u RH** |
| --- | --- | --- | --- | --- | --- | --- | --- | --- |
| **Bez zaposlenih** | 41.595 | 29,9 | 0 | 0,0 | 20.273.650 | 2,7 | -2.073.566 | - |
| Od 1 do 9 zaposlenih | 124.555 | 89,6 | 218.590 | 23,1 | 141.196.138 | 19,0 | 1.438.053 | 6,9 |
| Od 10 do 49 zaposlenih | 1.922 | 1,4 | 196.235 | 20,7 | 162.274.653 | 21,8 | 4.360.261 | 20,8 |
| Od 50 do 249 zaposlenih | 12.154 | 8,7 | 233.450 | 24,6 | 174.069.144 | 23,4 | 6.677.011 | 31,8 |
| 250 i više zaposlenih | 378 | 0,3 | 299.599 | 31,6 | 266.301.250 | 35,8 | 8.494.765 | 40,5 |
| **Ukupno** | **139.009** | **100,0** | **947.874** | **100,0** | **743.841.185** | **100,0** | **20.970.089** | **100,0** |

*Izvor: Fina, Registar godišnjih financijskih izvještaja, 2020.*

Udio poduzetnika bez zaposlenih u ukupnom broju poduzetnika u RH je velik (29,9%). U odnosu na druge pozitivne pokazatelje, udio poduzetnika bez zaposlenih je mali u ukupnim prihodima 2,7%, u rashodima 3,1%, u dobiti prije oporezivanja 7%, u dobiti razdoblja 7,4%, u izvozu 2% te u investicijama 2,7%.

Za usporedbu, najveće su ukupne prihode (udio 35,8%), a jednako tako i najveću neto dobit (udio 40,5%), ostvarili poduzetnici s 250 i više zaposlenih (koji u ukupnom broju poduzetnika sudjeluju s 0,3%, a u ukupnom broju zaposlenih s 31,6%).

**Tablica 2. Osnovni financijski podaci poslovanja poduzetnika bez zaposlenih, u 2020. g.** *(iznosi u tisućama kn)*

| **Opis** | **2019.** | **2020.** | **Indeks** | **Udio u RH** |
| --- | --- | --- | --- | --- |
| Broj poduzetnika |  | 41.595 |  | 29,9 |
| Broj dobitaša |  | 17.438 |  | - |
| Broj gubitaša |  | 24.157 |  | - |
| Broj zaposlenih | 9.490 | 0 |  |  |
| Ukupni prihodi | 22.243.395 | 20.273.650 | 91,1 | 2,7 |
| Ukupni rashodi | 23.403.243 | 22.049.754 | 94,2 | 3,1 |
| Dobit prije oporezivanja | 4.144.786 | 3.659.338 | 88,3 | 7,0 |
| Gubitak prije oporezivanja | 5.304.634 | 5.435.442 | 102,5 | 21,2 |
| Dobit razdoblja | 3.789.772 | 3.377.260 | 89,1 | 7,4 |
| Gubitak razdoblja | 5.300.241 | 5.450.826 | 102,8 | 21,8 |
| **Konsolidirani financijski rezultat – dobit (+) ili gubitak (-) razdoblja** | -1.510.470 | -2.073.566 | 137,3 | **-** |
| Izvoz | 2.980.628 | 2.867.377 | 96,2 | 2,0 |
| Uvoz | 1.187.764 | 1.257.481 | 105,9 | 1,0 |
| Investicije u novu dugotrajnu imovinu | 664.559 | 691.052 | 104,0 | 2,7 |

*Izvor: Fina, Registar godišnjih financijskih izvještaja, 2020.*

Najveći broj poduzetnika bez zaposlenih bio je u djelatnosti trgovine (8.280), na drugom mjestu su poduzetnici iz područja stručnih, znanstvenih i tehničkih djelatnosti (6.023), a na trećem poduzetnici iz djelatnosti građevinarstva (4.644). Najveće ukupne prihode ostvarili su poduzetnici u djelatnosti trgovine (4,3 milijarde kuna), a slijede ih poduzetnici u djelatnosti poslovanja nekretninama (3,5 milijarde kuna) te poduzetnici građevinarstva (3,3 milijarde kuna). Promatrano na razini područja djelatnosti, većina poduzetnika bez zaposlenih iskazala je neto gubitak u 2020. godini, odnosno na razini 13 područja djelatnosti iskazan je neto gubitak, dok su poduzetnici u 8 područja djelatnosti poslovali pozitivno.

Ukupan rezultat svih poduzetnika bez zaposlenih bio je također negativan i iznosio je 2,1 milijardu kuna neto gubitka. Najveći neto gubitak iskazali su poduzetnici u djelatnosti poslovanje nekretninama (755,7 milijuna kuna), na drugom mjestu su poduzetnici u djelatnosti građevinarstva (690,7 milijuna kuna), a na trećem poduzetnici u djelatnosti prerađivačke industrije (403,2 milijuna kuna). Najmanji neto gubitak iskazali su poduzetnici bez zaposlenih u ostalim uslužnim djelatnostima (3,4 milijuna kuna).


**Tablica 3. Poslovanje poduzetnika bez zaposlenih u 2020. godini, po djelatnostima** (*iznosi u tisućama kuna)*

| **Područje djelatnosti** | **Broj poduzetnika** | **Ukupni prihodi** | **Ukupni rashodi** | **Neto dobit/gubitak** |
| --- | --- | --- | --- | --- |
| **A** Poljoprivreda, šumarstvo i ribarstvo | 1.430 | 488.116 | 573.515 | -90.831 |
| **B** Rudarstvo i vađenje | 61 | 5.498 | 30.108 | -24.639 |
| **C** Prerađivačka industrija | 3.312 | 1.138.512 | 1.518.685 | -403.164 |
| **D** Opskrba elekt.energijom, plinom, parom i klimatizacija | 525 | 1.806.036 | 1.758.794 | 23.359 |
| **E** Opskrba vodom; uklanjanje otpadnih voda, gospodarenje otpadom te djelatnosti sanacije okoliša | 132 | 89.390 | 131.146 | -42.070 |
| **F** Građevinarstvo | 4.644 | 3.269.565 | 3.919.725 | -690.743 |
| **G** Trgovina na vel. i malo; popravak mot. vozila i motocikla | 8.280 | 4.264.939 | 4.390.409 | -169.678 |
| **H** Prijevoz i skladištenje | 1.456 | 486.521 | 510.654 | -29.367 |
| **I** Djelatnosti pružanja smještaja te pripreme i usl. hrane | 3.967 | 582.641 | 886.928 | -306.469 |
| **J** Informacije i komunikacije | 2.147 | 577.596 | 515.927 | 46.797 |
| **K** Financijske djelatnosti i djelatnosti osiguranja[[1]](#footnote-1) | 176 | 476.988 | 159.834 | 306.804 |
| **L** **Poslovanje nekretninama** | 4.180 | 3.452.094 | 4.155.203 | **-755.688** |
| **M** Stručne, znanstvene i tehničke djelatnosti | 6.023 | 2.502.461 | 2.197.050 | 250.129 |
| **N** Administrativne i pomoćne uslužne djelatnosti | 2.864 | 750.080 | 891.988 | -149.609 |
| **O** Javna uprava i obrana; obvezno socijalno osiguranje | 14 | 9.510 | 7.783 | 1.605 |
| **P** Obrazovanje | 425 | 40.871 | 35.893 | 3.915 |
| **Q** Djelatnosti zdravstvene zaštite i socijalne skrbi | 364 | 30.462 | 56.683 | -26.648 |
| **R** Umjetnost, zabava i rekreacija | 683 | 103.501 | 166.218 | -65.251 |
| **S** Ostale uslužne djelatnosti | 713 | 38.692 | 41.333 | -3.435 |
| **T** Djelatnost kućanstava kao poslodavca; ... | 2 | 121 | 119 | 2 |
| - Fizičke osobe bez djelatnosti | 197 | 160.059 | 101.758 | 51.417 |
| **Ukupno bez zaposlenih** | 41.595 | 20.273.650 | 22.049.754 | -2.073.566 |
| **Ukupno RH** | **139.009** | **743.841.185** | **716.928.918** | **20.970.089** |
| **Udio poduzetnika bez zaposlenih u RH** | **29,9%** | **2,7%** | **3,1%** | **-** |

*Izvor: Fina, Registar godišnjih financijskih izvještaja, 2020.*

Analizirajući broj poduzetnika bez zaposlenih na razini županija, posebno se ističu Grad Zagreb (14.538 poduzetnika s udjelom od 35% u ukupnom broju poduzetnika bez zaposlenih u RH), Splitsko-dalmatinska (4.810 poduzetnika; udjel od 11,6%), Istarska (4.548 poduzetnika; udjel od 10,9%), Primorsko-goranska (3.281 poduzetnik; udjel od 7,9%), Zagrebačka (2.209 poduzetnika; udjel od 5,3%) i Zadarska županija (1.935 poduzetnika; udjel od 4,7%).

**Grafikon 1. TOP 6 županija po iskazanom neto gubitku i broju poduzetnika bez zaposlenih u 2020. god.**



*Izvor: Fina, Registar godišnjih financijskih izvještaja, 2020.*

Vrijedi istaknuti da su poduzetnici bez zaposlenih, promatrano na razini županija, iskazali neto dobit u samo dvije županije (Međimurskoj županiji; 16,8 milijuna kuna i Virovitičko-podravskoj županiji; 8,6 milijuna kuna). U svim ostalim županijama poduzetnici bez zaposlenih iskazali su negativan konsolidirani financijski rezultat. Najveći neto gubitak poduzetnika bez zaposlenih iskazan je u Istarskoj županiji (436,1 milijun kuna), slijedi Splitsko-dalmatinska (433,1 milijun kuna), Zadarska (304,5 milijuna kuna), Brodsko-posavska (152,6 milijuna kuna), Primorsko-goranska (137,7 milijuna kuna) i Šibensko-kninska županija (130,8 milijuna kuna).

**Tablica 4. Poslovanje poduzetnika bez zaposlenih po oblicima vlasništva u 2020. godini** (iznosi u tisućama kuna)

|  |  |  |  |  |  |
| --- | --- | --- | --- | --- | --- |
| **Opis** | **Ukupno** | **Državno** | **Privatno** | **Zadružno** | **Mješovito** |
| Broj poduzetnika | 41.595 | 109 | 41.165 | 258 | 63 |
| Ukupni prihodi | 20.273.650 | 111.381 | 20.084.429 | 23.750 | 54.090 |
| Ukupni rashodi | 22.049.754 | 215.796 | 21.592.595 | 23.485 | 217.879 |
| Dobit razdoblja | 3.377.260 | 11.681 | 3.354.986 | 3.189 | 7.403 |
| Gubitak razdoblja | 5.450.826 | 118.226 | 5.157.150 | 3.308 | 172.142 |
| **Neto dobit/gubitak** | **-2.073.566** | **-106.545** | **-1.802.164** | **-118** | **-164.739** |

*Izvor: Fina, Registar godišnjih financijskih izvještaja, 2020.*

Prema oblicima vlasništva, najveći broj poduzetnika bez zaposlenih bio je u privatnom vlasništvu (99%). Poduzetnici bez zaposlenih u ostalim oblicima vlasništva imaju 1% udjela u ukupnom boju poduzetnika bez zaposlenih. Poduzetnici bez zaposlenih u svim oblicima vlasništva iskazali su neto gubitak, a najveći neto gubitak iskazan je kod poduzetnika bez zaposlenih u privatnom vlasništvu, i to u iznosu od 1,8 milijardi kuna.

**Tablica 5. Rang lista TOP 5 poduzetnika bez zaposlenih po ukupnim prihodima u 2020. godini** *(iznosi u tisućama kunama)*

|  |  |  |  |  |  |
| --- | --- | --- | --- | --- | --- |
| **OIB** | **Naziv** | **Mjesto** | **NKD 2007** | **Ukupni prihodi** | **Dobit/gubitak razdoblja** |
| 81103558092 | E.ON ENERGIJA d.o.o. | Zagreb | 35.13 - Distribucija električne energije | 951.849 | -8.344 |
| 14555304503 | E.ON PLIN d.o.o. | Zagreb | 35.23 - Trgovina plinom distribucijskom mrežom | 266.039 | 10.499 |
| 01606227035 | EMMA GAMMA ADRIATIC d.o.o. | Zagreb | 70.22 - Savjetovanje u vezi s poslovanjem i ostalim upravljanjem | 264.477 | 216.310 |
| 54077805766 | CERVESIA ZAGREB d.o.o. | Zagreb | 64.20 - Djelatnosti holding-društava | 234.071 | 233.805 |
| 44426143196 | MANTA d.o.o. | Zagreb | 41.10 - Organizacija izvedbe projekata za zgrade | 212.016 | -13.641 |

*Izvor: Fina, Registar godišnjih financijskih izvještaja,2020.*

Prema iskazanim ukupnim prihodima u 2020. godini, među poduzetnicima bez zaposlenih na prvom je mjestu društvo E.ON ENERGIJA d.o.o. iz Zagreba, s iskazanim ukupnim prihodima u iznosu od 951,8 milijuna kuna. Prema kriteriju neto dobiti najbolje je društvo CERVESIA ZAGREB d.o.o. iz Zagreba, s iskazanom neto dobiti u iznosu od 233,8 milijuna kuna i s ostvarenih 234,1 milijun kuna ukupnih prihoda.

**Tablica 6. Rang lista TOP 5 poduzetnika bez zaposlenih po neto dobiti u 2020. godini** *(iznosi u tisućama kunama)*

|  |  |  |  |  |  |
| --- | --- | --- | --- | --- | --- |
| **OIB** | **Naziv** | **Mjesto** | **NKD 2007** | **Ukupni prihodi** | **Neto dobit** |
| 54077805766 | CERVESIA ZAGREB d.o.o. | Zagreb | 64.20 - Djelatnosti holding-društava | 234.071 | 233.805 |
| 01606227035 | EMMA GAMMA ADRIATIC d.o.o. | Zagreb | 70.22 - Savjetovanje u vezi s poslovanjem i ostalim upravljanjem | 264.477 | 216.310 |
| 16679439238 | PORSCHE ZAGREB d.o.o. | Zagreb | 45.11 - Trgovina automobilima i motornim vozilima lake kategorije | 63.374 | 54.111 |
| 69871568672 | SMALL MALL d.o.o. | Zagreb | 41.20 - Gradnja stambenih i nestambenih zgrada | 50.413 | 48.352 |
| 29522229899 | MARPLOV d.o.o. | Rijeka | 52.22 - Uslužne djelatnosti u vezi s vodenim prijevozom | 37.671 | 37.629 |

*Izvor: Fina, Registar godišnjih financijskih izvještaja,2020.*

|  |  |
| --- | --- |
| [*Info.BIZ*](https://www.fina.hr/info.biz) *servis pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za više od* ***850.000 poslovnih subjekata iz više od 30 izvora.*** *Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.*  *Ako ste zainteresirani i želite ugovoriti uslugu ili kupiti veći broj paketa:* [*prodaja@fina.hr*](mailto:prodaja@fina.hr)  *Ako trebate korisničku podršku: 0800 0080,* [*info@fina.hr*](mailto:info@fina.hr) |  |

1. U podatke nisu uključene banke, osiguravajuća društva, leasing i ostale financijske institucije koje su obvezne predavati godišnje financijske izvještaje na posebnom obrascu. [↑](#footnote-ref-1)